Opravné uznesenie Mestského súdu Bratislava III sp. zn. 25Exre/82/2025 z 26. 6. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 25Exre/82/2025 1325200331 26. 06. 2025 JUDr. Evelyn Neglia ECLI:SK:MSBA3:2025:1325200331.2
Opravné uznesenie Mestský súd Bratislava III v právnej veci zosúladenia údajov v obchodnom registri pri podnikateľskom subjekte Formeo s.r.o., so sídlom Agátová 3406/7A, Bratislava - mestská časť Dúbravka 841 01, IČO: 52 787 150, takto rozhodol: I. Súd opravuje výrok III. uznesenia Mestského súdu Bratislava III sp. zn. 25Exre/82/2025 - 3 zo dňa 10.04.2025 tak, že správne znie: Súd ukladá obchodnej spoločnosti Formeo s.r.o., so sídlom Agátová 3406/7A, Bratislava - mestská časť Dúbravka 841 01, IČO: 52 787 150, povinnosť zaplatiť súdny poplatok vo výške 50.- Eur v lehote 3 dní od doručenia tohto uznesenia. II. Súd opravuje bod 13. odôvodnenia uznesenia Mestského súdu Bratislava III sp. zn. 25Exre/82/2025 - 3 zo dňa 10.04.2025 tak, že správne znie: 13. Vzhľadom k tomu, že z obsahu súdneho spisu má registrový súd za preukázané, že pri spoločnosti Formeo s.r.o., so sídlom Agátová 3406/7A, Bratislava - mestská časť Dúbravka 841 01, IČO: 52 787 150 je potrebné dosiahnuť zhodu zápisu v obchodnom registri so skutočným právnym stavom, súd rozhodol o výmaze konateľa Adama Čecha. V ostatných častiach zostáva uznesenie nezmenené. odôvodnenie: 1. Mestský súd Bratislava III uznesením sp. zn. 25Exre/82/2025 - 3 zo dňa 10.04.2025, uložil zapísanej osobe Formeo s.r.o., so sídlom Agátová 3406/7A, Bratislava - mestská časť Dúbravka 841 01, IČO: 52 787 150, povinnosť zaplatiť súdny poplatok za zmenu zápisu v obchodnom registri v sume 50 eur. 2. Pri písomnom vyhotovovaní uznesenia došlo vo výroku III. a v bode 13. odôvodnenia uznesenia sp. zn. 25Exre/82/2025 k nesprávnosti adresy obchodnej spoločnosti Formeo s.r.o. 3. Podľa § 224 zákona č. 160/2015 Z. z. Civilný sporový poriadok v znení neskorších predpisov súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Podľa § 234 ods. 2 zákona č. 160/2015 Z. z. Civilný sporový poriadok v znení neskorších predpisov, ak nie je ďalej ustanovené inak, použijú sa na uznesenie primerane ustanovenia o rozsudku. 5. Vzhľadom na vyššie uvedené skutočnosti, rozhodol súd o oprave zapisovaných údajov.
Poučenie: Proti tomuto uzneseniu nie je prípustné odvolanie.

